Държавен вестник, бр. 52, 2013 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  52
8. „ГКПП“ е граничният контролно-про­
пускателен пункт, намиращ се на територията 
на Румъния в обхвата на моста, и граничната 
железопътна гара, намираща се на терито­
рията на Република България, през които се 
осъществява по законен начин преминаване 
през границата на лица, транспортни средства, 
стоки или други обекти в направление Репуб­
лика България – Румъния и в направление 
Румъния – Република България; 
9. „мостово съоръжение“ означава същин­
ската част на моста като носеща конструкция, 
изградена за преминаване на река Дунав между 
двата речни бряга близо до градовете Видин 
и Калафат, без да се включват елементите 
на пътната и железопътната инфраструктура 
и ГКПП;
10. „пътна инфраструктура на обекта“ оз­
начава платното (платната) за движение на 
пътни превозни средства, ТОЛ станцията, 
намираща се на територията на Румъния, 
тротоарите, подземните съоръжения, вело­
сипедните алеи, паркингите, пешеходните 
съоръжения, осветлението и крайпътното 
озеленяване извън платното за движение на 
територията на моста и до мястото на свърз­
ване със съществуващата пътна подходна 
инфраструктура, както и съоръженията и 
инсталациите на транспортния център, свърз­
ващи го с пътната инфраструктура;
11. „железопътна инфраструктура на обекта“ 
означава железопътните линии и прилежащите 
и принадлежащите към тях терени и съоръ­
жения; осигурителните, сигнализационните и 
съобщителните съоръжения и контактната и 
електрическата мрежа за тяхното захранване; 
коловозното развитие на обслужващите гари 
на териториите на двете страни; осветителни­
те съоръжения и инсталации за осигуряване 
на безопасно движение в района на гарите и 
другите системи и съоръжения за безопасен 
железопътен превоз, намиращи се на моста 
и прилежащата територия, свързваща моста 
със съществуващата железопътна подходна 
инфраструктура, както и съоръженията и 
инсталациите на транспортния център, свърз­
ващи го с железопътната инфраструктура;
12. „поддръжка на мостово съоръжение“ 
означава дейностите по поддържане на мос­
товото съоръжение в добро състояние и тех­
ническа изправност, необходими за целите 
на неговото целогодишно непрекъснато и 
безопасно ползване, включително дейности 
по текущото поддържане, почистване и оси­
гуряване на сигнализацията на мостовото 
съоръжение за нуждите на корабоплаването;
13. „рехабилитация на мостово съоръжение“ 
е дейност по възстановяването или подобря­
ването на конструктивно-експлоатационните 
качества на мостовото съоръжение или на 
негов съществен елемент и привеждането му 
в съответствие с приложимите технически 
изисквания;
14. „контрол на мостово съоръжение“ озна­
чава дейностите по наблюдение и оценка на 
състоянието на мостовото съоръжение, както 
и дейностите по наблюдение и контрол за 
спазване на приложимите изисквания и пра­
вила от страна на всички лица, преминаващи 
по или извършващи дейност на мостовото 
съоръжение;
15. „Национална пътна администрация“ 
означава към датата на това споразумение 
Агенция „Пътна инфраструктура“ (АПИ) за 
територията на Република България и На­
ционалната компания за магистрали и на­
ционални пътища на Румъния (C.N.A.D.N.R. 
S.A.) за територията на Румъния или техните 
правоприемници;
16. „Национална железопътна компания“ 
означава към датата на това споразумение 
Национална компания „Железопътна ин­
фраструктура“ (НКЖИ) за територията на 
Република България и Национална железо­
пътна компания на Румъния („C.F.R.“ S.A.) 
за територията на Румъния или техните 
правоприемници;
17. „експлоатация на път“ означава изпъл­
нение на дейности, възложени на оператора 
с това споразумение, и събиране на такси за 
преминаване от пътни превозни средства;
18. „поддръжка на пътната инфраструктура 
на обекта“ означава осигуряване на необхо­
димите условия за непрекъснато, безопасно 
и удобно движение през цялата година чрез 
извършване на дейности по предпазване на 
пътя от преждевременно износване, охрана 
и защита на пътя, водене на техническата 
отчетност на пътя, текущо поддържане, по­
чистване и ремонт на пътя, включително 
зимно поддържане и почистване, както и 
ремонтно-възстановителни работи при ава­
рийни ситуации;
19. „реконструкция на път“ е дейност по 
разширяването и модернизирането на същест­
вуващите материални активи, която включва 
цялостна реконструкция на пътя и пътните 
съоръжения, като се запазва основното на­
правление на съществуващото трасе;
20. „пътни превозни средства“ са всички 
превозни средства, придвижвани по пътя на 
колела и използвани за превозване на хора 
и/или товари, включително самоходните 
машини;
21. „Смесеният комитет“ означава Сме­
сеният българо-румънски комитет за изпъл­
нението на проект „Нов мост на река Дунав 
при Видин – Калафат“;
22. „Смесената гранична комисия“ означава 
Смесената гранична комисия, създадена по 
Спогодбата между правителството на Репуб­